Diari Oficial de la Generalitat Valenciana


Sumari del DOGV 3097, del 10-10-1997 (1997/10368)

RESOLUCIÓ de 6 d'agost de 1997, del conseller d'Obres Públiques, Urbanisme i Transports, per la qual s'aprova definitivament l'homologació del Sector PRR-14 Beniferri i s'informa favorablement sobre el Pla Parcial del mencionat sector, amb la concreció d'usos establits en el punt segon dels fonaments de dret.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3097

Data del DOGV
:   10-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10491


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3400 RESOLUCIÓ de 6 d'agost de 1997, del conseller d'Obres Públiques, Urbanisme i Transports, per la qual s'aprova definitivament l'homologació del Sector PRR-14 Beniferri i s'informa favorablement sobre el Pla Parcial del mencionat sector, amb la concreció d'usos establits en el punt segon dels fonaments de dret. [97/X10558]
  
Vist l'expedient remés per l'Ajuntament de València, relatiu a l'homologació i el Pla Parcial PRR-14 Beniferri del PGOU, i de conformitat amb els següents:
  
Antecedents de fet
  
Primer
  
L'expedient va ser sotmés a informació pública el 22 de novembre de 1996 i, després del pertinent període d'informació pública, durant el qual es van presentar quatre al·legacions, va ser aprovat provisionalment pel ple de l'Ajuntament, en sessió de 25 d'abril de 1997, i que té entrada en el Registre de la Comissió Territorial d'Urbanisme de València el dia 14 de juny del mateix any.
  
Segon
  
El projecte consta de memòria informativa i justificativa, plans d'informació i d'ordenació, ordenances reguladores, així com l'expressió gràfica suficient del resultat final de l'ordenació proposada i el document annex d'homologació, amb la qual cosa es compleix allò que s'ha disposat en els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'1 de juliol de 1997 es va sol·licitar un informe a la Direcció General d'Obres Públiques (Divisió de Carreteres) de la COPUT, el qual va ser emés en sentit favorable el 2 de juliol.
  
El 23 de juliol de 1997 té entrada en el Registre de la Comissió Territorial d'Urbanisme de València l'informe tramés per la Conselleria d'Ocupació, Indústria i Comerç, d'11 de juliol, en el qual és de destacar la necessitat de delimitar els usos previstos per a la zona en qüestió.
  
Quart
  
València té el PGOU aprovat definitivament pel conseller d'Obres Públiques, Urbanisme i Transports el 28 de desembre de 1988. En el dit planejament es classifica el sector objecte de l'actuació de Sòl Urbanitzable Programat, amb la denominació concreta PRR-14 Beniferri, amb una superfície aproximada de 82 ha, una densitat màxima de 33 htge./ha, un nombre màxim d'habitatges de 271 i una edificabilitat total de 37.012 m2, i que és d'ús residencial.
  
Cinqué
  
La Comissió Informativa de la Comissió Territorial d'Urbanisme de València, en sessió de 17 de juliol de 1997, va emetre un informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet, i s'ha tramitat de conforme amb allò article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb la disposició transitòria primera del mateix text legal.
  
Segon
  
L'homologació del sector que ens ocupa esdevé necessària per l'existència de propostes que introdueixen modificacions respecte del planejament vigent; en concret es tracta de les següents:
  
1. Es procedeix a una redelimitació del sector, que passa de tenir una superfície de 82 ha, segons la fitxa de característiques del sector del Pla General, a tenir 92 ha, com a conseqüència de l'annexió a l'àmbit d'actuació de sòls urbans que limeten amb l'actuació, i que es produix conseqüentment un increment de l'edificabilitat global, ja que passa de ser de 37.012 m2t a ser de 41.751 m2t. Respecte del mencionat increment s'ha de dir que és fruit d'un millor mesurament del sector, així com de la seua redelimitació per raons de coherència en l'ordenació i la urbanització.
  
2. També es procedeix la modificació dels usos. En concret es passa a permetre l'ús terciari en un sector que, segons el planejament vigent, no tenia previst el mencionat ús i, com a conseqüència, es redistribueix l'edificabilitat, que s'assignen 28.805 m2t a l'ús residencial i 12.946 m2t al terciari. Es produeix un canvi en la filosofia del pla, ja que si existeix un ús exclusiu residencial es passa a compartir l'esmentat ús amb el terciari, cosa que, sens dubte, suposa una alteració important en la configuració de la zona, no sols quant a qualificació sinó també quant a repercussió en les infraestructures. Amb el fi de minimitzar el mencionat impacte, i a la vista dels informes emesos, procedeix establir una concreció d'usos específics per a la zona terciària, així només es permetran en el mencionat lloc establiments de restauració, automoció i xicotets comerços, sense que en cap cas s'instal·len hipermercats, grans supermercats o establiments de béns de consum diari o quotidià.
  
3. Es procedeix a la modificació del règim d'alçades segons la dinàmica prevista en el Pla General de València. No obstant això, s'ha de destacar l'addició realitzada en assenyalar-se que el règim d'alçades s'aplica "sense perjudici d'aplicar el règim d'Estudis de Detall", la qual cosa permet, per aplicació de l'article 2.15 de les Normes Urbanístiques del PGOU de València, en relació amb l'article 6.25.10, aconseguir un màxim de 20 altçades.
  
Bàsicament, la xarxa estructural i la primària queda integrada pels elements viaris que delimiten l'àmbit del sector objecte d'actuació, i s'observa coherent la delimitació amb allò que s'ha establit en l'article 20 de la Llei Reguladora de l'Activitat Urbanística.
  
Tercer
  
Respecte de l'ordenació detallada cal fer constar que aquesta es completa amb el Pla Parcial PRR-14 Beniferri, que inclou l'àrea compresa entre el sòl urbà del nucli antic de Beniferri (al nord-oest), l'autovia València Llíria (al nord-est), al sud-est el vial pertanyent al sector del Sòl Urbanitzable PRR-1, perpendicularment a la citada autovia i al sud-oest pel Sòl no Urbanitzable del Pla General, i que són els paràmetres urbanístics aplicables allò que s'ha establits en l'homologació del sector.
  
Pel que afecta al compliment del planejament superior s'ha de concloure que el citat planejament parcial és conseqüència de l'homologació modificativa del sector en qüestió, l'estudi de la qual s'ha realitzat en els anteriors fonaments. Comparativament, amb consideració l'ordenació vigent, s'observen les dades següents:
  
 Planejament superior ord. Pormenoritzada
  
Classe de sòl Urbanitzable Urbanitzable
  
Ús Residencial Residencial
  
 i terciari
  
Superfície del sector 8,2 ha 9,2 ha
  
Dimensió mínima Tot el sector Tot el sector
  
Aprofitament 0,45 m2t/m2s R: 0,31 m2t/m2s T: 0,14 m2t/m2s
  
Densitat 33 htge./ha (271 htge.) 26 htge./ha (240 htge.)
  
Edificable privat 37.012 m2t 41.751 m2t
  
Pel que fa als estàndards dotacionals, el planejament parcial dóna els paràmetres següents:
  
 l.r.a.u. pla Parcial Compleix
  
Edificabilitat 1 m2t/m2s 0,45 m2t/m2s Sí
  
Densitat 75 htge./ha 26 htge./ha Sí
  
Z. verda pública 9.200 m2 10.448 m2 Sí
  
Dotació pública 5.582 m2 8.039 m2 Sí
  
Viari -- 34.486 m2 --
  
Aparcaments 240 1.190 Sí
  
Quart
  
La Comissió Territorial d'Urbanisme ha d'emetre dictamen informatiu respecte dels plans generals de municipis de més de 50.000 habitants, de conformitat amb allò que s'ha disposat en l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals de municipis de més de 50.000 habitants, de conformitat amb allò que s'ha establit en l'article 38.3 de la Llei Reguladora de l'Activitat Urbanística, en relació amb l'article 6 del Reglament dels Òrgans Urbanístics de la Generalitat Valenciana.
  
Vistos els preceptes legals citats i els altres de general i pertinent aplicació, d'acord amb l'informe de la Comissió Territorial d'Urbanisme de València, resolc:
  
Aprovar definitivament l'homologació del sector PRR-14 Beniferri i informar favorablement sobre el Pla Parcial del citat sector, amb la concreció d'usos establits en el punt segon dels fonaments de dret.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de DOS MESOS, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/92, de 26 de novembre, Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs que s'estime oportú.